Viime vuonna asuntoja myytiin pakkohuutokaupalla jo yli 1 800 kappaletta. Perinteisten pakkohuutokauppojen rinnalle ovat nyt nousseet nettihuutokaupat.

Esimerkiksi Oulun seudun ulosottovirastossa myytiin viime vuonna satakunta asuntoa pakkohuutokaupalla, vielä myyntiä odottaa yli kaksisataa kohdetta.

Muutaman vuoden takaiset suuret irtisanomiset näkyvät nyt ulosmittauksina, muistuttaa Oulunseudun ulosottoviraston johtava kihlakunnanvouti Reijo Junkkari.

(artikkeli jatkuu alla)

(artikkeli jatkuu alla)

– Myyntitulokset ovat erittäin hyviä. Siinä mielessä se on aina tietysti parempi, koska silloin saadaan hyvä hinta ja sitä kautta myöskin velat tulevat suoritettua, Junkkari kuvailee.

Koko maassa asunto-osakkeiden ja omakotitalojen pakkohuutokaupat ovat kaksinkertaistuneet kymmenessä vuodessa. Vielä ollaan kuitenkin kaukana edellisen laman jälkeisistä hurjista luvuista. Osa ulosmitatuista asunnoista myydään myös vapaaehtoisesti välittäjän kautta.